Kaebused 2017 - Eesti Meediaettevõtete Liit
Kaebused 2017Bruno Lill1. jaan. 2017 13. nov. 2019
792 Baltic Media Alliance
28.12.17 Postimees
Eerik-Niiles Kross: väide, et PBKsse ostetavate saadete sisu pole Eestile ohtlik, on vale Kaebaja hinnangul sisladab artikkel mittetäielikke ja eksitavaid andmeid PBK kohta. Pressinõukogu otsus
29.03.18 ÕIGEKSMÕISTEV:
Postimees ei eksinud ajakirjanduseetika koodeksi vastu. Pressinõukogu hinnangul oli tegemist Eerik-Niiles Krossi arvamuslooga, milles autor avaldas oma seisukohad. Postimees avaldas 29. detsembril intervjuu PBK esindajaga Eestis, kes sai võimaluse arvamusloos olnud valeväited ja -faktid ümber lükata.
791 Iraj Zand
27.12.17 TV3
Kuuuurija Kaebaja hinnangul sisaldab saade ebaõigeid väiteid, saatejuht on suunanud allikat ja kuritarvitanud meediaga suhtlemisel kogenematuid inimesi, infot ei ole kontrollitud ning kaebajale ei antud sõna. Pressinõukogu otsus
01.03.18 TAUNIV:
TV3 rikkus ajakirjanduseetika koodeksi punkti 1.4., mis näeb ette, et ajakirjandusorganisatsioon kannab hoolt selle eest, et ei ilmuks ebatäpne, moonutatud või eksitav info. Samuti rikkus saade punkti 4.1., mis näeb ette, et uudised, arvamused ja oletused olgu selgelt eristatavad. Pressinõukogu leiab, et saates on faktid ja oletused segamini ning saatejuht on intervjueeritavaid oma küsimustega suunanud.
790 Eesti Metsa Abiks koordinaator Martin Luiga
21.12.17 Maaleht
Keskkonnaprobleemidesse süvitsi minemine käib nooremale põlvkonnale üle jõu, avalik tähelepanu ja protestimiitingud tänavatel sobivad enam Kaebaja peab artikli juures olevat fotot tendentslikuks ja leiab, et nende korraldatud demonstratsiooni on näidatud ebaõiges valguses. Pressinõukogu otsus
01.03.18 ÕIGEKSMÕISTEV:
Maaleht ei ole rikkunud ajakirjanduseetika koodeksit. Pressinõukogu hinnangul on tegemist arvamuslooga, milles ei ole kedagi halvustatud. Samuti ei pea Pressinõukogu eksitavaks või halvustavaks artikli juures avaldatud fotot – see on kooskõlas loo sisuga.
789 Baltic Media Alliance
15.12.17 Postimees
Raul Rebane: uuring, mis aitab lõpetada rumalusi Kaebaja hinnangul sisaldab artikkel ebaõiget ja eksitavat infot. Pressinõukogu otsus
Postimees ei eksinud ajakirjanduseetika koodeksi vastu. Pressinõukogu hinnangul ei ole arvamusartiklis silmas peetud seda, kes juriidiliselt on PBK omanik ja kus firma on registreeritud, vaid PBK sisu. Selles kontekstis on artikli autoril õigus väita, et tegemist on Venemaa telekanaliga.
788 Venemaa Kaasmaalaste Ühenduse esimees Nikolai Prjanitšnikov
13.12.17 MK-Estonia
Kedagi ei ole unustatud Kaebaja hinnangul sisaldab artikkel ebatäpset ja kontrollimata infot ja on ühepoolne. Kaebaja peab loo juures olevat fotot eksitavaks. Kaebaja ei ole rahul, et ei saanud võimalust vastulauseks. Pressinõukogu otsus
MK-Estonia ei eksinud ajakirjanduseetika koodeksi vastu. Pressinõukogu hinnangul said artiklis mõlemad pooled sõna.
787 Selena Jürgenson
12.12.17 Õhtuleht
Puuküürnikuga kimpus üürileandja: See oli algusest peale üks labane petuskeem! Kaebaja hinnangul on artikli pealkiri eksitav ja sildistav. Kaebaja leiab, et artikkel sisaldab valeväiteid. Pressinõukogu otsus
Õhtuleht ei ole eksinud ajakirjanduseetika koodeksi vastu. Pressinõukogu hinnangul ei ole artikli pealkiri eksitav, sest see võtab loo sisu kokku, tsiteerides muu hulgas ajakirjanikule öeldut. Pressinõukogu leiab, et ka osapooled on saanud sõna.
786 Marta Tuul
04.12.17 TV3
Kuuuurija Kaebaja leiab, et saade sisaldab tema kohta valeinfot, talle ei antud sõna ning segamini on oletused, uudised ja arvamused. Pressinõukogu otsus
TV3 saade „Kuuuurija“ rikkus ajakirjanduseetika koodeksi punkti 4.2., mis näeb ette, et konflikti sisaldava materjali puhul peab ajakirjanik ära kuulama kõik osapooled. Pressinõukogu hinnangul esitati Marta Tuule artikli kohta ebatäpset infot ja pandi artikkel väidetavate rünnakute ja ähvardustega samasse nimekirja, mistõttu oleks pidanud sõna andma ka Marta Tuulele.
785 Markus Larsson
06.12.17 Postimees
Tiina Park: kuidas minust sai seksuaalne ahistaja Kaebaja leiab, et artikkel sisaldab tema kohta valet. Samuti ei ole kaebaja rahul, et talle sõna ei antud. Pressinõukogu otsus
Postimehe veeb ei eksinud ajakirjanduseetika koodeksi vastu. Pressinõukogu hinnangul ei ole artiklis esitatud Markus Larssoni suhtes süüdistusi ja seetõttu ei olnud otsest põhjust talle eraldi sõna anda.
784 Anonüümne menetlus (kaebaja isik on Pressinõukogule teada)
06.12.17 Eesti Ekspress
Spordimehe surm Kaebaja ei ole rahul, et artikkel vaatamata tema keelule ilmus. Kaebaja leiab, et artikliga on tekitatud põhjendamata kannatusi, avaldatud eraelu puutumatust rikkuvaid materjale ja identifitseeritud asjaosalised. Pressinõukogu otsus
Ekspress ei eksinud ajakirjanduseetika koodeksi vastu. Pressinõukogu hinnangul on hukkunu tuvastatav vaid lähedasetele. Samuti olid lähedased juhtunust alguses ise nõus ajakirjanikuga rääkima. Kuigi artikkel keskendub peamiselt vaid üksikjuhtumile, on teema vastu avalik huvi olemas.
783 Andrei Sinkevitš
06.12.17 Delfi vene keeles
Garantiiremont õnnestus tänu lehe sekkumisele Kaebaja hinnangul on loo pealkiri vale, sest tegelikkuses garantiiremonti ei tehtud. Pressinõukogu otsus
01.02.18 TAUNIV:
Delfi rikkus ajakirjanduseetika koodeksi punkti 1.4., mis näeb ette, et ajakirjandusorganisatsioon kannab hoolt selle eest, et ei ilmuks ebatäpne, moonutatud või eksitav info. Pressinõukogu arvetes oli artikli pealkiri eksitav, sest garantiiremonti ei toimunud.
782 Ivan Makarov
05.12.17 Stolitsa
Juhtkiri Kaebaja leiab, et artikkel sisaldab tema kohta valet. Pressinõukogu otsus
Stolitsa rikkus ajakirjanduseetika koodeksi punkti 1.4., mis näeb ette, et ajakirjandusorganisatsioon kannab hoolt selle eest, et ei ilmuks ebatäpne, moonutatud või eksitav info. Pressinõukogu leiab, et Stolitsa oleks pidanud juhtkirja tekstis selgemalt välja tooma, et Ivan Makarovile omistatud ütlused ei ole faktiväited, vaid irooniline tõlgendus Makarovi artiklist, mida Stolitsa lugejad tõenäoliselt lugenud pole.
781 Keili Sükijainen, All Media Eesti AS
01.12.17 Kanal 2
Reporter Kaebajad leiavad, artiklis on valadtud ebaõigeid faktiväiteid ja põhjendamata süüdistus, et ajakirjanik ei olnud lugu tehes sõltumatu. Kaebajate hinnangul ei ole võrdselt ära kuulatud kõiki osapooli ja saatelõigus on õõnestatud nende usaldusväärsust. Pressinõukogu otsus
01.02.18 ÕIGEKSMÕISTEV:
Kanal 2 ei rikkunud 23. novembril eetris olnud Reporteri saatelõigus ajakirjanduseetika koodeksit. Pressinõukogu hinnangul on Keili Sükijainen saanud saatelõigus võimaluse oma seisukohtade selgeks väljaütlemiseks. Mehaaniliselt võrdse eetriaja andmine pole vajalik. Ei uudislugu ega Pressinõukogu saa tuvastada osapoolte esitatud faktiväidete paikapidavust.
780 BLRT Grupp
23.11.17 Delovõje Vedomosti, Äripäev
Intervjuud Anastasia Kovalenkoga Kaebaja hinnangul esitas ajakirjanik intervjuudes küsimusi, mille foon oli kaebaja suhtes negatiivne ja erapoolik. Samuti ei kontrollitud kriitiliste faktide tõesust. Pressinõukogu otsus
Väljaanded rikkusid ajakirjanduseetika koodeksi punkti 1.4., mis näeb ette, et ajakirjandusorganisatsioon kannab hoolt selle eest, et ei ilmuks ebatäpne, moonutatud või eksitav info. Pressinõukogu hinnangul avaldasid mõlemad väljaanded BLRT kohta valeinfot. See info oleks tulnud ümber lükata ka Äripäeva enda kanalites, mitte ainult Pressinõukogule saadetud Anastassia Kovalenko kirjas.
779 Urve Palo
23.11.17 Postimees
Artiklid ajavahemikus 24.10-3.11. kiire interneti rajamise projekti kohta Kaebaja hinnangul sisaldasid artiklid moonutatud ja eksitavat infot. Kaebaja leiab, et info tõesust ei ole kontrollitud ning uudised ei ole arvamustest eristatavad. Kaebaja leiab, et 25. oktoobri artikli pealkiri on auditooriumit eksitav. Pressinõukogu otsus
Leht rikkus ajakirjanduseetika koodeksi punkti 4.1., mis näeb ette, et uudised, arvamused ja oletused olgu selgelt eristatavad ja uudismaterjal põhinegu tõestataval ja tõenditega tagatud faktilisel infol.
778 Sandra Napsep
22.11.17 TV3
Kuuuurija Kaebaja leiab, et saates on avaldatud valeväiteid ja faktivigu ning arvamused ja faktid ei ole eristatavad. Kaebaja ei ole rahul, et saates näidatakse eravestlust temalt luba küsimata. Pressinõukogu otsus
TV3 ei ole saates „Kuuuurija“ eksinud ajakirjanduseetika koodeksi vastu. Pressinõukogu hinnangul on kaebaja saanud sõna, nagu ka teine osapool. Pressinõukogu ei saa hinnata saates esinenud osapoolte väidete tõesust, ent saatejuht on võimaldanud mõlemal poolel oma seisukohad esitada.
777 Sander Sabur
20.11.17 Saarte Hääl
Võõrale põllule eksinud traktor tõi tüli majja Kaebaja ei ole rahul, et artiklis ei ole kajastatud tema poolt ajakirjanikule esitatud fakte ega seisukohti. Kaebaja leiab, et artikli autor on loos kajastatud ühe osapoole teenistuses ja ei saa olla seega sõltumatu. Kaebaja ei ole rahul ka sellega, et artiklis on avaldatud erakiri. Pressinõukogu otsus
14.12.17 ÕIGEKSMÕISTEV:
Leht ei eksinud ajakirjanduseetika koodeksi vastu. Pressinõukogu hinnangul on kaebaja saanud artiklis sõna, loos on viidatud tema kirjadele ja nendes olevad väited kontrollis ajakirjanik kaebajalt üle telefoni teel.
776 Jozsef Weinrauch
20.11.17 Tartu Postimees
Kaspar Koort: põhimõtted ja paljas perse Kaebaja leiab, et artikkel sisaldab valeväiteid ning on teda halvustav ja ründav. Kaebaja ei ole rahul, et talle sõna ei antud. Pressinõukogu otsus
Leht ei eksinud ajakirjanduseetika koodeksi vastu. Kuna tegemist on arvamusartikliga, siis on ajakirjanikul õigus oma hinnanguid kaebaja tegevuse kohta avaldada. Kaebuses ei ole välja toodud ebaõigeid faktiväiteid, vaid on viidatud autori kriitilistele hinnangutele.
775 Ida-Viru Keskhaigla ülemarst Aime Keis
16.11.17 MK-Estonia
Üheksa-aastase Kohtla-Järve tüdruku võitlus onkoloogiaga Kaebaja hinnangul sisaldab artikkel haigla kohta tõele mittevastavaid fakte. Pressinõukogu otsus
14.12.17 TAUNIV:
Leht rikkus ajakirjanduseetika koodeksi punkti 1.4., mis näeb ette, et ajakirjandusorganisatsioon kannab hoolt selle eest, et ei ilmuks ebatäpne, moonutatud või eksitav info. Samuti rikkus leht punkti 3.5., mis näeb ette, et toimetus kontrollib, eelkõige kriitilise materjali korral, info tõesust ja allikate usaldusväärsust. Pressinõukogu hinnangul oleks pidanud leht tütarlapse sugulaste väite opereerimise kohta Ida-Viru Keskhaiglast üle kontrollima. Samuti rikkus leht koodeksi punkti 4.2., mis näeb ette, et konflikti sisaldava materjali puhul peab ajakirjanik ära kuulama kõik osapooled. Pressinõukogu hinnangul sisaldas artikkel kaebaja aadressil tõsist süüdistust ja seetõttu oleks pidanud Ida-Viru Keskhaiglale sõna andma.
774 Andres Vinn
16.11.17 Saarte Hääl
Sõrulane tahtis ristida osa kodukohast Sigademaaks Kaebaja ei ole rahul, et leht avaldas info vaatamata tema keelule. Samuti pole kaebaja rahul oma nime käänamisega artiklis. Pressinõukogu otsus
Saarte Hääl ei ole eksinud ajakirjanduseetika koodeksi vastu. Pressinõukogu hinnangul ei ole kaebaja kirjast võimalik välja lugeda info avaldamise keeldu. Kaebaja perekonnanime on toimetus artiklis juba 6. novembril parandanud.
773 Ajaleht Stolitsa
13.11.17 Delfi
Mihhail Kõlvarti valimisvõidu saladus: Stolitsa kirjutas enne valimisi 11 lugu, kuidas Kõlvart muretseb Tallinnas elavate punaveteranide pärast Kaebaja hinnangul on artikli pealkiri eksitav. Lisaks sisaldab artikkel tõestamata ja põhjendamata infot. Pressinõukogu otsus
Delfi ei eksinud ajakirjanduseetika koodeksi vastu. Pressinõukogu arvates ei esitle Delfi artiklit kui teaduslikku analüüsi, vaid kokkuvõtet Stolitsa lugudest, mis räägivad Mihhail Kõlvartist ja sõjaveteranidest. Lugeja saab Delfi artikli põhjal ise otsustada, kas ta nõustub Delfi tõlgendusega või mitte.
772 Oksana Zuiko
03.11.17 TV3
Kuuuurija Kaebaja ei ole rahul, et talle ei antud sõna kommentaariks ja et temast luuakse mulje kui kurjategijast. Kaebaja väitel sisenes ajakirjanik tema korterisse pettusega. Pressinõukogu otsus
„Kuuuurija“ ei eksinud ajakirjanduseetika koodeksi vastu. Pressinõukogu hinnangul oli teema avalikkuse seisukohast oluline ja kõik osapooled said sõna. Pressinõukogu hinnangul oli ajakirjanik sunnitud kaebaja juurde sisenemisel kasutama ajakirjanduslikku eksperimenti, esinedes kassipoja ostjana. Varasematele katsetele kaebajaga ühendust saada Oksana Zuiko ei reageerinud.
771 Anonüümne menetlus (kaebaja isik on Pressinõukogule teada)
27.10.17 Eesti Päevaleht
Margus Linnamäe võib ravimiameti tegevusetuse tõttu teenida 30 miljonit Kaebaja ei ole rahul, et info tema kohta on esitatud absurdses, haiglases ja mõnitavas kontekstis. Samuti ei ole kaebaja rahul sellega, kuidas ajakirjanik temaga suhtles. Pressinõukogu otsus
14.12.17 TAGASI LÜKATUD:
Artiklis ei ole isiku nime avaldatud. Eraelu rikkumise kahtluste puhul soovitab Pressinõukogu pöörduda Andmekaitse Inspektsiooni, sest Pressinõukogu pädevuses ei ole andmekaitse reeglite rikkumise tuvastamine.
770 Keith Siilats, Kodusaar
24.10.17 Hiiu Leht
KOV ettevõtluslaene anda ei tohi; Hiiu Lehe küsitlust hakti jälle Mõlema artikli puhul ei ole kaebaja rahul, et talle ei antud sõna. Pressinõukogu otsus
Leht ei eksinud ajakirjanduseetika koodeksi vastu. Pressinõukogu hinnangul ei ole esimeses loos kaebajat nimetatud ega tema kohta süüdistusi esitatud ja seetõttu puudus vajadus talle sõna anda. Häkkimise loos ei nimetanud leht uudisloos Keith Siilatsi nime. Seda tehti alles 17. oktoobri juhtkirjas, milles on toimetusel õigus seisukohta avaldada.
769 Elina Müürsepp
22.10.17 Vooremaa
Koseveskil kogub tuure konflikt kohalike ja puhkekeskuse ostnud ettevõtja vahel Kaebaja leiab, et artikkel sisaldab ebatäpset infot. Kaebaja ei ole rahul, et artiklis avalikustati tema nimi ja et elanikele sõna ei antud. Pressinõukogu otsus
30.11.17 TAUNIV:
Leht rikkus ajakirjanduseetika koodeksi punkti 4.2., mis näeb ette, et konflikti sisaldava materjali puhul peab ajakirjanik ära kuulama kõik osapooled. Pressinõukogu hinnangul on kaebajast tehtud konflikti osapool sellega, et tema nimi on ainsana valla elanikest välja toodud. Seetõttu oleks pidanud kaebajale artiklis ka sõna andma.
768 I ja II kohtuastmete avalike suhete teenistuse juht Janar Filippov
18.10.17 Virumaa Teataja
Rakvere kohtumaja varjas endist töötajat Kaebaja leiab, et artikkel ja selle pealkiri on pahatahtlik ja laimav. Pressinõukogu otsus
Leht rikkus ajakirjanduseetika koodeksi punkti 4.11., mis näeb ette, et pealkirjad ei või auditooriumi eksitada. Samuti rikkus leht koodeksi punkti 4.1., mis näeb ette, et uudised, arvamused ja oletused olgu selgelt eristatavad ning uudismaterjal põhinegu tõestataval ja tõenditega tagatud faktilisel infol.
767 Reio Laurits
18.10.17 Delfi
Raju video: Kaebaja hinnangul sisaldab artikkel valet ja laimu. Lisaks ei ole kaebaja rahul, et tema vastulauset ei avaldatud. Pressinõukogu otsus
Delfi rikkus ajakirjanduseetika koodeksi punkti 4.2., mis näeb ette, et konflikti sisaldava materjali puhul peab ajakirjanik ära kuulama kõik osapooled. Samuti rikkus Delfi koodeksi punkti 5.1., mis näeb ette, et kui kellegi kohta avaldatakse tõsiseid süüdistusi, tuleks talle pakkuda kommentaari võimalust. Kuna Reio Laurits oli üks konflikti osapooltest ja tema kohta esitati süüdistusi, siis oleks pidanud küsima ka tema kommentaari. Pressinõukogu hinnangul oleks pidanud kaebaja saama võimaluse ka vastulauseks.
766 Tartu linnavalitsus
17.10.17 TV 3
Kuuuurija Kaebaja hinnangul kahjustas saade alaealiste laste huve. Pressinõukogu otsus
TV 3 rikkus Kuuuurija saatelõigus ajakirjanduseetika koodeksi punkti 4.7., mis näeb ette , et vanemate vaidlusi laste hooldusküsimuste üle üldjuhul ei kajastata. Pressinõukogu hinnangul puudus antud saatelõigu kontekstis avalik huvi rääkida alaealistest lastest ja näidata videolõiku laste ära viimisest. Pressinõukogu arvates tuleb ajakirjanikel hoolikalt kaaluda, kas lapsevanemate ütlusi ja infot laste kohta avaldada või mitte.
765 Valimisliit Vaba Tallinna Kodanik
10.10.17 ETV+
Lasnamäe linnaosavanema kandidaatide debatt Kaebaja ei ole rahul, et debatis asendati Vaba Tallinna Kodanik Eestimaa Ühendatud Vasakparteiga. Kaebaja peab seda ERRi poolt kehtestatud korraga vastuolus olevaks ja ei ole rahul, et nende valimisliit debatis sõna ei saanud. Pressinõukogu otsus
30.11.17 SEISUKOHTA MITTE VÕTTA:
Pressinõukogu leiab, et Rahvusringhäälingu nõukogu kinnitatud „Kohalike omavalitsuste volikogude valimiste kajastamise korra“ järgimise hindamine on korra kehtestaja ehk ringhäälingunõukogu pädevuses. Samuti peab Pressinõukogu põhjendatuks ERRi selgitust, kuidas valiti 11. oktoobri debati osalejad. Pressinõukogu hinnangul ei ole tegemist ajakirjanduseetika koodeksit puudutava küsimusega.
764 Anonüümne menetlus (kaebaja isik on Pressinõukogule teada)
09.10.17 Õhtuleht
Oskamatus suhelda tekitas abivajaja ja sotsiaaltöötajate vahel paksu pahandust Kaebaja ei ole rahul, et leht avaldas artikli vaatamata tema keelule. Samuti sisaldab artikkel kaebaja hinnangul valeväiteid. Pressinõukogu otsus
30.11.17 ÕIGEKSMÕISTEV:
Pressinõukogu hinnangul olid osapooled teadlikud, et nad suhtlevad ajakirjanikuga ja et ajakirjanik kirjutab lugu. Lisaks on artiklis saanud osapooled võrdses mahus sõna ja teise poole esitatud süüdistustele vastata.
763 Kalev Laul
05.10.17 LõunaLeht
Otepää vallavanem sai sule sappa Kaebaja leiab, et artikkel sisaldab valeväiteid. Samuti ei ole kaebaja rahul, et talle sõna ei antud. Tagasi võetud
06.10.17 TAGASI VÕETUD:
Pooled leppisid kokku.
762 Ants Päär
20.09.17 Kanal 2
Radar Kaebaja leiab, et lugu sisaldab tema kohta valet ja laimu. Samuti ei ole kaebaja rahul sellega, kuidas ajakirjanik temalt intervjuu kätte sai. Pressinõukogu otsus
„Radar“ ei eksinud ajakirjanduseetika koodeksi vastu. Pressinõukogu hinnangul oli kaebajal võimalus põhjalikumalt vastata, kuid ta ei kasutanud seda.
761 AS Atko Grupp
15.09.17 Õhtuleht
Sappi täis bussijuht kostitas koolilast rämedasõnalise sõimuga Kaebaja hinnangul sisaldab artikkel ebaõiget infot. Samuti ei ole kaebaja rahul, et sõna ei saanud. Pressinõukogu otsus
Õhtuleht rikkus ajakirjanduseetika koodeksi punkti 4.2., mis näeb ette, et konflikti sisaldava materjali puhul peab ajakirjanik ära kuulama kõik osapooled. Pressinõukogu hinnangul oli bussijuht konflikti osapool, kelle kohta esitati tõsiseid süüdistusi ja kuna tegemist ei olnud ajakriitilise materjaliga, siis oleks pidanud võtma kommentaari ka bussijuhilt ja kaebajalt. Samuti rikkus Õhtuleht ajakirjanduseetika koodeksi punkti 3.5., mis näeb ette, et toimetus kontrollib, eelkõige kriitilise materjali korral, info tõesust ja allikate usaldusväärsust.
760 Aivar Õun
14.09.17 Tartu Postimees
Külaselts jäi vallale ja krossiraja arendajale alla Kaebaja leiab, et artikkel sisaldab tema kohta valet. Samuti ei ole ta rahul, et tema arvamust ei küsitud. Tagasi võetud
15.09.17 TAGASI VÕETUD:
759 Aire Põder, Indrek Põder, Märt Bormeister
14.09.17 Eesti Ekspress
Nädala tipp: Paadunud üürivõlglase kodus peitus varandus; Peitu pugenud kunstnik paneb maalid müüki Kaebajate hinnangul on esimene artikkel kallutatud, sisaldab valesid faktiväiteid ja selle pealkiri on eksitav. Kaebajad ei ole rahul, et neile teises artiklis sõna ei antud. Samuti peavad kaebajad teise artikli pealkirja eksitavaks ja leiavad, et lugu sisaldab valet. Pressinõukogu otsus
Leht rikkus ajakirjanduseetika koodeksi punkti 4.2., mis näeb ette, et konflikti sisaldava materjali puhul peab ajakirjanik ära kuulama kõik osapooled. Pressinõukogu hinnangul räägivad mõlemad artiklid Märt Bormeistrist, kuid artiklites ei ole Märt Bormeistri kommentaare ning lugejaid ei ole ka teavitatud sellest, kas ja mil viisil püüdis ajakirjanik Märt Bormeistrilt kommentaari saada. Teistes ajakirjanduseetika koodeksi punktides rikkumist ei ole.
758 Sandra Reinsalu
12.09.17 Tartu Postimees
Külaselts jäi vallale ja krossiraja arendajale alla Kaebaja hinnangul sialdab artikkel kontrollimata ja ebaõigeid fakte ja väiteid. Kaebaja ei ole rahul, et talle sõna ei antud. Pressinõukogu otsus
26.10.17 TAUNIV:
Leht rikkus ajakirjanduseetika koodeksi punkti 4.2., mis näeb ette, et konflikti sisaldava materjali puhul peab ajakirjanik ära kuulama kõik osapooled ja punkti 5.1., mis näeb ette, et kui kellegi kohta avaldatakse tõsiseid süüdistusi, tuleks talle pakkuda kommentaari võimalust samas numbris. Pressinõukogu hinnangul oli kinnistu omanik ja krossiraja arendaja konflikti osapool, kelle kohta on esitatud ka süüdistusi ja seetõttu oleks pidanud leht kaebajale sõna andma.
757 SA Narva Muuseum
12.09.17 Eesti Päevaleht
Riik laiendas toitlustusäri: peale ERM-i tegutseb riigirestoran ka Narvas Kaebaja hinnangul sisaldab artikkel valeväiteid. Samuti ei ole kaebaja rahul, et leht ei avaldanud nende vastulauset. Pressinõukogu otsus
Päevaleht rikkus ajakirjanduseetika koodeksi punkti 5.1., mis näeb ette, et kui kellegi kohta avaldatakse tõsiseid süüdistusi, tuleks talle pakkuda kommentaari võimalust samas numbris. Pressinõukogu ei pea auditi tsiteerimist piisavaks ja seepärast oleks pidanud sõna andma muuseumi esindajale, et muuseum saanuks midagi enda kaitseks öelda.
756 Elmer Hõrak
11.09.17 LõunaLeht
Hoiualal omavolitsenud mees seljatas riigi Kaebaja hinnangul sisaldab artikkel valet ja faktivigu. Pressinõukogu otsus
26.10.17 ÕIGEKSMÕISTEV:
LõunaLeht ei ole eksinud ajakirjanduseetika koodeksi vastu. Pressinõukogu ei näe põhjust kahelda telefonivestluse käigus Elmer Hõraku telefonist öeldus.
755 TV3, Grete Klein
07.09.17 Postimehe veeb
Video: tervislikel põhjustel fännipäevast mitte osa võtnud Grete Klein tuli lõpuks avalikkuse ette Kaebajate hinnangul sisaldavad loo pealkiri ja sissejuhatus valeinfot ja on seega eksitavad. Kokkulepe
08.09.17 KOKKULEPE:
754 Reimo Mets
06.09.17 Õhtuleht
Kõmulise „Kuuuurija“ antikangelase rünnak saatejuhi vastu jooksis liiva Kaebaja leiab, et artikkel sisaldab tema kohta valeväiteid ja süüdistusi. Kokkulepe
07.09.17 KOKKULEPE:
Leht parandas artiklit.
753 Raivo Rõngas
04.09.17 Virumaa Teataja
Pedassaarel asendus avaliku parkla märk üle öö eramaa sildiga Kaebaja leiab, et artikkel sisaldab valeinfot. Samuti ei ole kaebaja rahul, et temaga ei räägitud ja ta vastulause avaldati poolikult. Pressinõukogu otsus
Virumaa Teataja rikkus artikliga ajakirjanduseetika koodeksi punkti 4.2., mis ütleb, et konflikti sisaldava materjali puhul peab ajakirjanik ära kuulama kõik osapooled. Pressinõukogu hinnangul kajastab artikkel konflikti ja üks selle osapooltest (kaebaja) tunneb, et temast on jäetud vale mulje. Seetõttu oleks pidanud toimetus ära kuulama kaebaja seisukoha, mis oleks aidanud ära hoida artiklis esinevad väidetavad ebatäpsused.
752 Heiki Hanso
24.08.17 Saarte Hääl
Heiki Hanso veeõnnetusest: olin süüdi ja sain õppetunni Kaebaja leiab, et artikkel sisaldab vigu. Pressinõukogu otsus
Leht ei eksinud ajakirjanduseetika koodeksi vastu. Pressinõukogu hinnangul on artiklis sõna saanud kõik osapooled, nende jutt on kooskõlas ja seetõttu pole alust kummagi poole väidetes kahelda.
751 Anti Paap
23.08.17 LõunaLeht
Võru Vesi haiseb Kaebaja hinnangul sisaldab artikkel tema kohta ebaõiegt infot. Samuti ei ole kaebaja rahul, et talle ei antud võimalust vastulauseks. Pressinõukogu otsus
26.10.17 TAGASI LÜKATUD:
Pressinõukogu hinnangul on kaevatava artikli puhul tegemist tasutud teabe ehk reklaamiga, mis ei kuulu aga Pressinõukogu pädevusse.
750 Kuressaare merepäevade korraldaja Tiiu Tammoja
21.08.17 Kanal 2
Suvereporter + Kaebaja hinnangul sisaldas saade valeväiteid, kuid faktide kontrollimiseks kaebaja poole ei pöördutud. Pressinõukogu otsus
Kanal 2 rikkus ajakirjanduseetika koodeksi punkti 1.4., mis näeb ette, et ajakirjandusorganisatsioon kannab hoolt selle eest, et ei ilmuks ebatäpne, moonutatud või eksitav info. Kuna merepäevade kontsert tegelikkuses ära ei jäänud, siis oli saatejuhi info ebatäpne ja eksitav.
749 Kuressaare merepäevade korraldaja Tiiu Tammoja
21.08.17 Eesti Televisioon
Aktuaalne kaamera Kaebaja hinnangul sisaldas saade valeväiteid, kuid faktide kontrollimiseks kaebaja poole ei pöördutud. Lahendatud
01.09.17 LAHENDATUD:
Kaebaja jäi Rahvusringhäälingu lahendiga rahule.
748 Maurice Henry Delone
09.08.17 Delfi
Armutult rootslasi kooriva petise jäljed kaovad Tallinnas Tatari tänaval Kaebaja hinnangul sisaldab artikkel alusetuid süüdistusi ja kahjustab tema mainet. Samuti ei ole kaebaja rahul, et talle sõna ei antud. Pressinõukogu otsus
Delfi ei ole eksinud ajakirjanduseetika koodeksi vastu. Pressinõukogu hinnangul tugineb artikkel Rootsi äripettuste vastu võitleva organisatsiooni infol, milles pole alust kahelda. Lisaks üritas ajakirjanik saada kaebajaga ühendust, kuid see ei õnnestunud.
747 Liis Kuurme, Kaur Kuurme, Kristi Otti
26.07.17 Eesti Päevaleht
Hambaarst kasutab patsiantidel absurdset imemasinat Kaebajad leiavad, et artikkel sisaldab ebaõiget ja eksitavat infot ning nad ei ole rahul, et leht ei avaldanud vastulauset. Pressinõukogu otsus
Päevaleht rikkus ajakirjanduseetika koodeksi punkti 4.1., mis näeb ette, et uudised, arvamused ja oletused olgu selgelt eristatavad. Pressinõukogu arvates on artiklis olev sõna „absurdne“ ajakirjaniku hinnang, mis artiklis tõestamist ei leia.
746 Andrus Tamm
23.07.17 Põhjarannik
Tamm keelitab Stalnuhhinit kandideerima Kaebaja hinnangul on artikli pealkiri eksitav, alapealkirjad ei vasta tõele ja loos on väiteid, mida kaebaja ei ole öelnud. Pressinõukogu otsus
Leht ei eksinud ajakirjanduseetika koodeksi vastu. Pressinõukogu hinnangul ei ole artikli pealkiri ega alapealkiri eksitavad, sest need on kooskõlas artikli sisuga ja kaebaja poolt ajakirjanikule öelduga.
745 Yana Toom
21.07.17 Delfi
Yana Toom: Krimm on Venemaa tõhusa kontrolli all! Väljastage sealsetele elanikele Schengeni viisad Kaebaja märgib, et uudise aluseks olev pressiteade ei sisaldanud hinnanguid, hüüumärki ega üleskutset. Kaebaja leiab, et seetõttu on uudise pealkiri eksitav. Pressinõukogu otsus
Delfi rikkus ajakirjanduseetika koodeksi punkti 4.11., mis näeb ette, et pealkirjad ei või auditooriumi eksitada. Pressinõukogu hinnangul on arupärimine üle interpreteeritud ja pealkirja teine lause jätab mulje, et tegemist on poliitilise avaldusega, mis on aga lugejaid eksitav.
744 Palamuse vald
18.07.17 Vooremaa
Palamuse lasteaed neelab kõik ühendomavalitsuse investeeringud Kaebaja hinnangul sisaldab artikkel eksitavat infot, on valda laimav ja elanikke eksitav. Pressinõukogu otsus
Leht ei rikkunud ajakirjanduseetika koodeksit, sest on sõna andnud erinevatele osapooltele, sealhulgas ka Palamuse valla esindajale. Pressinõukogu hinnangul võinuks Palamuse vallavanem lehele sisulise vastuse anda, mitte viidata järgmisel päeval dokumendiregistrisse ilmuvale dokumendile.
743 Simon Suviste
17.07.17 Elu24
Spekulatsioon: kas Helen magab selle nägusa SkyPlusi diskoriga? Kaebaja hinnangul ei ole artiklis esitatud spekulatsioonid tõestatud ja talle ei antud võimalust teemat kommenteerida. Pressinõukogu otsus
21.09.17 TAUNIV:
Postimehe veeb rikkus ajakirjanduseetika koodeksi punkti 1.4., mis näeb ette, et ajakirjandusorganisatsioon kannab hoolt selle eest, et ei ilmuks ebatäpne, moonutatud või eksitav info. Pressinõukogu hinnangul on artikliga tungitud Simon Suviste eraellu ja esitatud spekulatsioone.
742 Merilin Taimre
04.07.17 Postimees, Elu24
Kas võimalik beebikaader? Palja Porgandi kõht naeratab ümara pununa!; WOW! Paljas Porgand hakkas postitantsijaks?! Kaebaja leiab, et esimeses artiklis on teda alusetult solvatud. Kaebaja leiab, et teise artikli pealkiri ei ole loo sisuga seotud ja sellega rikutakse ta mainet. Pressinõukogu otsus
21.09.17 ÕIGEKSMÕISTEV:
Postimehe veeb ei ole eksinud ajakirjanduseetika koodeksi vastu. Pressinõukogu hinnangul on Merilin Taimre avaliku elu tegelane, kes on oma isiklikku elu eksponeerinud sotsiaalmeedias ning kasutanud ka enda isikut erinevate toodete reklaamiks.
741 Anonüümne menetlus (kaebaja isik on Pressinõukogule teada)
27.06.17 Kanal 2
C-Komando Kaebaja leiab, et tema kohta on avaldatud eksitavat infot. Samuti ei ole rahul, et saates avaldati tema nimi. Pressinõukogu otsus
Kanal 2 rikkus saatega C-Komando ajakirjanduseetika koodeksi punkti 1.5., mis näeb ette, et ajakirjandus ei tohi oma tegevusega kellelegi tekitada põhjendamata kannatusi, veendumata, et avalikkusel on tõesti vaja seda infot teada. Pressinõukogu hinnangul ei olnud lastekaitseametniku nime avaldamine põhjendatud. Lisaks omistatakse kaebajale tsitaat, mida ta ei öelnud.
740 Stolitsa peatoimetaja Aleksandr Tšaplõgin
22.06.17 Postimehe veeb
Olev Remsu: Eestit halvavad parteilised ja rahvuslikud valikud Kaebaja hinnangul sisaldab artikkel Stolitsa kohta valeinfot. Pressinõukogu otsus
Postimees ei ole eksinud ajakirjanduseetika koodeksi vastu. Pressinõukogu hinnangul on artiklis tehtud üldistus, tegemist on autori arvamusega ning lisaks avaldas leht ka täpsustuse. Lisaks ei ole artiklis märgitud, et autor pidas silmas just Stolitsat.
739 Tartu Ülikooli rektor Volli Kalm
16.06.17 Eesti Päevaleht
Tööinspektsioon Tartu ülikoolile: peate tegelema seksuaalse ahistamise kaebusega Kaebaja ei ole rahul, et artikkel ei sisalda ülikooli kommentaari ja selles on kooskõlastamata kasutatud rektori varasemat tsitaati, mis oli antud teises olukorras. Kaebaja hinnangul on artikkel ülikooli suhtes eksitav. Tagasi lükatud
21.09.17 TAGASI LÜKATUD:
Kaebuse esitamise tähtaeg ületatud.
738 Baltic Media Alliance
13.06.17 Postimees
Andrei Kuzitškin: Eesti maksumaksja taob kinni totraid Kaebaja leiab, et PBK kohta on avaldatud loos eksitavaid andmeid. Pressinõukogu otsus
Postimees ei ole rikkunud ajakirjanduseetika koodeksit. Pressinõukogu hinnangul oli tegemist veaga, mille väljaanne järgmisel päeval parandas. Parandusele on tähelepanu juhitud ka artikli all.
737 Tervise- ja tööminister Jevgeni Ossinovski
09.06.17 Delfi, Eesti Päevaleht
Lehelapsi palganud Ekspress Meedia: minister Ossinovski valetab Kaebaja leiab, et ajakirjanik teenib ühe osapoole huve. Samuti ei ole kaebaja rahul, et ajakirjanik ei rääkinud tööinspektsiooniga ja jättis olulise materjali avaldamata. Pressinõukogu otsus
Päevaleht ja Delfi rikkusid ajakirjanduseetika koodeksi punkti 4.2., mis näeb ette, et konflikti sisaldava materjali puhul peab ajakirjanik ära kuulama kõik osapooled. Pressinõukogu hinnangul oleks pidanud artiklis andma sõna Jevgeni Ossinovskile. Samuti rikkusid väljaanded ajakirjanduseetika koodeksi punkti 4.11., mis näeb ette, et pealkirjad ei või auditooriumi eksitada. Pressinõukogu hinnangul on pealkirjas sõna „valetab“ kasutamine liiga kategooriline ja see eksitab lugejaid.
736 Harku vallavanem Kaupo Rätsepp
07.06.17 Harju Elu
Harku vald pääses kolepuust? Kaebaja leiab, et artikkel sisaldab eksitavat infot. Samuti ei ole kaebaja rahul, et sõna ei saanud. Pressinõukogu otsus
Harju Elu rikkus ajakirjanduseetika koodeksi punkti 4.2., mis näeb ette, et konflikti sisaldava materjali puhul peab ajakirjanik ära kuulama kõik osapooled. Pressinõukogu hinnangul on küll algset vallavalitsuse infolehe teksti refereeritud, kuid artiklis olevale kriitikale ei antud vallavalitsusele võimalust vastata.
735 Veronika
02.06.17 Õhtuleht
Kodunt välja visatud mees: see oli nagu noahoop selga! Kaebaja leiab, et artikkel sisaldab tema kohta valeinfot ja kahjustab tema mainet. Samuti ei ole kaebaja rahul, et talle sõna ei antud. Pressinõukogu otsus
Õhtuleht rikkus ajakirjanduseetika koodeksi punkti 4.2., mis näeb ette, et konflikti sisaldava materjali puhul peab ajakirjanik ära kuulama kõik osapooled. Pressinõukogu hinnangul oli Veronika üks konflikti osapooltest ja talle oleks pidanud sõna andma.
734 Sotsiaalkindlustusamet
29.05.17 Kanal 2
C-Komando Kaebaja hinnangul on saatega kahjustatud lapse huve. Pressinõukogu otsus
15.06.17 TAUNIV:
Kanal 2 rikkus saatega C-Komando ajakirjanduseetika koodeksi punkti 4.8., mis näeb ette, et avaldades materjale õigusrikkumistest, kohtuasjadest ja õnnetustest, peab ajakirjanik kaaluma, kas asjaosaliste identifitseerimine on tingimata vajalik ja milliseid kannatusi võib see asjaosalistele põhjustada. Pressinõukogu hinnangul sisaldas saatelõik detaile, mis võimaldavad last tuvastada. Samas peab Pressinõukogu saate teemat oluliseks ja leiab, et see vajas kajastamist.
733 Stolitsa peatoimetaja Aleksandr Tšaplõgin
26.05.17 Postimehe veeb
Stolitsa vaikib Arvo Sarapuu skandaali maha Kaebaja hinnangul sisladab artikkel valeinfot. Pressinõukogu otsus
Postimehe veeb rikkus ajakirjanduseetika koodeksi punkti 1.4., mis näeb ette, et ajakirjandusorganisatsioon kannab hoolt selle eest, et ei ilmuks ebatäpne, moonutatud või eksitav info ning punkti 4.2, mis näeb ette, et konflikti sisaldava materjali puhul peab ajakirjanik ära kuulama kõik osapooled. Pressinõukogu leiab, et Postimees oleks pidanud „Stolitsa“ esindajale andma omapoolseks selgituseks sõna ja siis oleks tulnud ka välja, et „Stolitsas“ ilmus uudis Arvo Sarapuu kohta.
732 Anonüümne menetlus (kaebaja isik on Pressinõukogule teada)
18.05.17 Eesti Ekspress
22.02.17 Kaebaja leiab, et artiklid sisaldavad ebatäpseid ja eksitavaid väiteid. Samuti leiab kaebaja, et artikli autor ei ole Tartu Ülikoolist sõltumatu. Pressinõukogu otsus
15.06.17 ÕIGEKSMÕISTEV:
Leht ei ole artiklitega eksinud ajakirjanduseetika koodeksi vastu. Pressinõukogu hinnangul on konflikti osapoolte seisukohad kajastamist leidnud. Ajakirjanik andis kaebajale võimaluse teema kommenteerimiseks, kuid kaebaja piirdus lühivastustega ja ei selgitanud juhtunut.
731 Elva linnapea Eva Kams
17.05.17 TV 3
Kuuuurija Kaebaja ei ole rahul, et talle süüdistuste kommenteerimiseks sõna ei antud ja osa tema vastustest ei avaldatud. Kaebaja leiab, et lugu sisaldab valeinfot. Pressinõukogu otsus
Kuuuurija rikkus ajakirjanduseetika koodeksi punkti 4.1., mis näeb ette, et uudised, arvamused ja oletused olgu selgelt eristatavad ning punkti 4.2., mis näeb ette, et konflikti sisaldava materjali puhul peab ajakirjanik ära kuulama kõik osapooled. Pressinõukogu hinnangul on Elva linnapeale sõna antud formaalselt, sest sisulistele süüdistustele ei saanud ta vastata.
730 Meelis Pai
04.05.17 Eesti Päevaleht, Delfi
Täismahus: Vaata töölepingut, millega Meelis Pai iseennast linnahalli tööle võttis; Meelis Pai leping iseendaga: 3500 eurot kuus ja iga-aastane palgatõus Kaebaja hinnangul on artiklite pealkirjad eksitavad, artiklid sisaldavad eksitavat infot ja allikad ei ole usaldusväärsed. Kaebaja leiab, et teda on artiklites käsitletud kurjategijana. Pressinõukogu otsus
Eesti Päevaleht ja Delfi rikkusid ajakirjanduseetika koodeksi punkti 4.11., mis näeb ette, et pealkirjad ei või auditooriumi eksitada. Pressinõukogu hinnangul on pealkirjad eksitavad, sest Meelis Pai ei ole töölepingus mõlemale poolele alla kirjutanud ja seega ei saa väita, et ta sõlmis lepingu iseendaga.
729 Kalemt Valge
18.03.17 Meie Maa
Politsei eksis koorma mõõtmisel Kaebaja ei ole rahul, et artiklis avaldati tema nimi ja pilt. Pressinõukogu otsus
Leht rikkus ajakirjanduseetika koodeksi punkti 1.5., mis näeb ette, et ajakirjandus ei tohi oma tegevusega kellelegi tekitada põhjendamata kannatusi, veendumata, et avalikkusel on tõesti vaja seda infot teada. Pressinõukogu hinnangul on kaebaja foto avaldamine tema isiku ebaproportsionaalne esile tõstmine.
728 Kaitseministeerium
10.04.17 Stolitsa
Vaatamata haigekassa eelarvedefitsiidile ravib Eesti ka tänavu vigastatud Ukraina sõjaväelasi Kaebaja leiab, et loo pealkiri on eksitav ja ei põhine faktilisel infol. Pressinõukogu otsus
27.04.17 TAUNIV:
Stolitsa rikkus ajakirjanduseetika koodeksi punkti 4.11., mis näeb ette pealkirjad ei või auditooriumi eksitada. Pressinõukogu hinnangul tuleb artiklist endast välja, et sõdurite ravimine ja haigekassa eelarvedefitsiit ei ole omavahel seotud ja seega on nende sidumine pealkirjas lugejaid eksitav.
727 MTÜ Saaremaa Lemmikloomade Turvakodu
08.04.17 Saarte Hääl
Turvakodu riputas kassipidaja häbiposti Kaebaja ei ole rahul, et leht ei avaldanud vastulauset. Samuti peab kaebaja artiklit ja lehe juhtkirja ebatäpseks ja eksitavaks. Pressinõukogu otsus
27.04.17 ÕIGEKSMÕISTEV:
Leht ei ole artikli ja juhtkirjaga eksinud ajakirjanduseetika koodeksi vastu. Pressinõukogu hinnangul on mõlemad osapooled saanud sõna. Samuti on tõendatud kaebaja soov panna kassiomanik avalikku häbiposti. Pressinõukogu hinnangul on turvakodu esindajad oma postitusega algatanud kassipidaja häbistamise, millega liitusid postituse kommenteerijad. Seega ei pea paika kaebaja väide, et turvakodu ei ole kedagi soovinud häbistada.
726 Anonüümne menetlus (kaebaja isik on Pressinõukogule teada)
05.04.17 Venekeelse Postimehe veeb
Kuidas koerad inimesi ründavad: lapsel hakkas peale lasteaias toimunud politsei esitlust halb Kaebaja ei ole rahul, et väljaanne avaldas tema Facebooki postituse ilma loata ja kommentaarita. Pressinõukogu otsus
Rus.Postimees ei ole eksinud ajakirjanduseetika koodeksi vastu. Pressinõukogu hinnangul hankis väljaanne Facebooki kinnises grupis tehtud postituse korrektselt, sest üks grupi liige saatis selle toimetusele. Väljaande huvi lasteaias toimunud politseiõppuse vastu oli põhjendatud, sest lastevanemate arvates oli laste tervis ohus.
725 Arvo Sarapuu
24.03.17 Eesti Ekspress
Abilinnapea Arvo Sarapuu on variisikute kaudu sisenenud Tallinna prügiärisse Kaebaja leiab, et artikkel koos kahe jätkulooga sisaldab valeinfot. Kaebaja ei ole rahul, et talle sõna ei antud. Pressinõukogu otsus
Eesti Ekspress ei ole artiklitega eksinud ajakirjanduseetika koodeksi vastu. Pressinõukogu hinnangul olid artiklid keskendunud Arvo Sarapuu ja Tallinna prügiäris eduka firma seostele ja antud teemat sai kaebaja ka kommenteerida.
724 Kelvingi külavanem Ants-Hembo Lindemann ja külaelanikud Merilyn Tõnisalu, Henno Mõttus, Harri Lugu, Raivo Pavlov
24.03.17 Õhtuleht
Ulatuslik lageraie Viimsis ajas jalule nii inimesed kui ka põdrad Kaebajate hinnangul sisialdab artikkel valefakte ja on halvustav. Pressinõukogu otsus
Õhtuleht ei rikkunud ajakirjanduseetika koodeksit. Pressinõukogu hinnangul ei ole eksitav väide, et 1990. aastate algul võeti Kelvingi küla maadel metsa maha. Lisaks ei ole alust kahelda allika väites, et metsa võeti maha ka küla rajamisel.
723 Sergei Teplov
22.03.17 rus.postimees.ee
Ma ei ole argpüks, kuid ma kardan Kaebaja leiab, et artikkel sisaldab tema kohta valeinfot ja kahjustab mainet. Pressinõukogu otsus
Rus.Postimees rikkus ajakirjanduseetika koodeksi punkte 4.2. ja 5.1., mis näevad ette, et konflikti sisaldava materjali puhul peab ajakirjanik ära kuulama kõik osapooled ja kui kellegi kohta esitatakse tõsiseid süüdistusi, tuleb talle pakkuda kommentaari võimalust. Pressinõukogu hinnangul on kaebaja kohta tehtud tõsiseid etteheiteid ja kuigi tegemist on arvamuslooga, oleks selle juures pidanud olema ka Sergei Teplovi kommentaar, kus ta saanuks toimetuse süüdistustele vastata.
722 Eesti Investorite Grupp OÜ ja Meelis Neelov
06.03.17 Postimehe veeb
Sugulaste rumalus tekitas lapsele hiigelvõla Kaebajad ei ole rahul, et neile sõna ei antud ja leiavad, et artikkel on ebatäpne ja eksitav. Pressinõukogu otsus
Postimehe veeb rikkus ajakirjanduseetika koodeksi punkti 4.2., mis näeb ette, et konflikti sisaldava materjali puhul peab ajakirjanik ära kuulama kõik osapooled. Pressinõukogu hinnangul on kaebajaid käsitletud kritiseeritava osapoolena ja seetõttu oleks pidanud neile suuremas mahus sõna andma.
721 Hiiu Tuul juhatuse liige Inge Talts
01.03.17 Äripäeva lisa
Hiiu meri ootab energeetikuid Kaebaja ei ole rahul, et talle sõna ei antud. Kaebaja leiab, et artikkel sisaldab ebatäpset ja eksitavat infot. Poolte kokkulepe KOKKULEPE:
Pooled leppisid kokku ja kaebaja seisukohad said kajastuse.
720 Alo Murutar, Marge Kohtla, Martin Roostar
20.02.17 Äripäev
Sogane äri kaptenilubadega külvas tüli Kaebajate hinnangul sisaldab artikkel koos järgmisel päeval ilmunud looga valeinfot, valesid tsitaate ja eksitavat infot. Samuti pole kontrollitud allikate usaldusväärsust. Pressinõukogu otsus
Äripäev ei ole eksinud ajakirjanduseetika koodeksi vastu. Pressinõukogu hinnangul on konflikti osapooled saanud artiklites sõna ja süüdistusi kommenteerida.
719 Äripäev
15.02.17 Eesti Rahvusringhääling
Võidujooks toimetuse ja reklaamiosakonna vahel: Äripäeva lisadesse võib loo saada nii tasuta kui raha eest Kaebaja hinnangul sisaldab pildiallkiri vale- ja eksitavat infot, juhtlõik on eksitav ja moonutatud, allikate usaldusväärsus on kaheldav ja kaebaja ei saanud sõna. Pressinõukogu otsus
Rahvusringhääling ei ole eksinud ajakirjanduseetika koodeksi vastu. Pressinõukogu hinnangul võtavad loo pealkiri, juhtlõik ja pildiallkiri sisu kokku. Samuti on saanud Äripäev teemat põhjalikult kommenteerida.
718 Sotsiaalministeerium
14.02.17 TV3
Kuuuurija Kaebaja hinnangul sisaldab saade vale- ja kontekstist väljarebitud infot, pole kontrollitud allikate usaldusväärsust ja kaebaja ei saanud sõna. Pressinõukogu otsus
TV3 ei eksinud ajakirjanduseetika koodeksi vastu. Pressinõukogu hinnangul on ajakirjandusel õigus kasutada poeetilisi liialdusi (suured pulgakommid), et käsitletavat teemat hõlpsamini auditooriumini viia. Samuti ei pea Pressinõukogu eksitavaks väidet, et minister Jevgeni Ossinovski on rääkinud piirikaubanduse kaotamisest, sest riikide aktsiisimäärade ühtlustamise ja üle piiri vedada lubatud kaubakoguste piiramise kavatsus on tõlgendatav soovina piirikaubandust märkimisväärselt piirata või ka kaotada.
717 Keskkonnaministeerium
09.02.17 Postimees
Linda-Mari Väli: vahearuanne korruptiivsest metsapoliitikast Kaebaja leiab, et artikkel sisialdab faktivigu, on moonutatud ja ühepoolne ja kahjustab ministeeriumi mainet. Kokkulepe
21.03.17 KOKKULEPE:
Leht avaldas vabanduse.
716 Keskkonnaministeerium
09.02.17 Müürileht
Vahearuanne korruptiivsest metsapoliitikast Kaebaja leiab, et artikkel sisialdab faktivigu, on moonutatud ja ühepoolne ja kahjustab ministeeriumi mainet. Pressinõukogu otsus
30.03.17 ÕIGEKSMÕISTEV:
Müürileht ei ole eksinud ajakirjanduseetika koodeksi vastu. Pressinõukogu arvates on tegemist pigem arvamuslooga, kus autoril on õigus hinnanguid anda.
715 Martin Repinski
03.02.17 Eesti Ekspress
Säh sulle eestimaist: Repinski kitsejuust tuleb Hollandist; lisaks 3 jätkulugu Kaebaja ei ole rahul, et ei saanud süüdistusi kommenteerida. Kaebaja leiab, et artiklid sisaldavad eksitavat infot. Pressinõukogu otsus
Eesti Ekspress ei eksinud artiklitega ajakirjanduseetika koodeksi vastu. Artiklite avaldamine oli Pressinõukogu hinnangul avalikkuse huvides ja kaebaja sai neis sõna.
714 Andres Talijärv
01.02.17 Postimees
Linda-Mari Väli: vahearuanne Eesti korruptiivsest metsapoliitikast Kaebaja hinnangul on artikkel süüdistava tooniga, sisaldab valeväiteid ja kaebaja ei saanud võimalust kommentaariks. Kokkulepe
10.03.17 KOKKULEPE:
Pooled leppisid kokku ja leht avaldas vabanduse.
713 Andres Talijärv
01.02.17 Müürileht
Vahearuanne korruptiivsest metsapoliitikast Kaebaja leiab, et artikkel sisaldab ebaõigeid väiteid, mis kahjustavad tema mainet. Kaebaja peab artikli pealkirja süüdistavaks. Kaebaja ei ole ka rahul vastulause avaldamise viisiga. Pressinõukogu otsus
Müürileht ei ole eksinud ajakirjanduseetika koodeksi vastu. Pressinõukogu arvates on tegemist pigem arvamuslooga, kus autoril on õigus hinnanguid anda. Samuti pole kaebaja kohta esitatud personaalset kuriteosüüdistust.
712 Taavi Lellep
31.01.17 Postimees
Metsavahendaja kinnitusel saadakse andmed avalikest allikatest Kaebaja ei pea põhjendatuks karistusandmete avalikustamist. Pressinõukogu otsus
Postimehe veeb ei ole eksinud ajakirjanduseetika koodeksi vastu. Pressinõukogu hinnangul on artikkel osa seeriast, mis käsitleb kahtlast metsaäri ja selles kontekstis on kaebaja karistusandmete avaldamine põhjendatud.
711 Delavue Est OÜ
31.01.17 Eesti Päevaleht
Radissoni hotellis tegutseb ilusalongi varjus laenuvabrik Kaebaja leiab, et artikkel ei põhine faktidel ja on eksitav, sisaldab ebaõigeid andmeid ja autori ebakohaseid hinnanguid. Kaebaja ei ole rahul, et neile sõna ei antud. Pressinõukogu otsus
Päevaleht ei ole rikkunud ajakirjanduseetika koodeksit. Pressinõukogu hinnangul oli tegemist ajakirjandusliku eksperimendiga, mida kajastati artiklis ajakirjaniku enda ja allikate kogemusi vahendades. Sellest tulenevalt ei sisalda artikkel ka eksitavat infot. Pressinõukogu leiab, et ilusalong on artiklis sõna saanud klienditeenindajate ja kosmeetikute näol.
710 Kersti Võlu
27.01.17 Eesti Rahvusringhääling
Narva lasteaiatöötajad kahtlustavad koolitusankeetide võltsimist Kaebaja ei ole rahul, et talle ei antud sõna ega pakutud vastulause võimalust. Lõpetatud
06.06.17 LÕPETATUD:
ERR on pakkunud kaebajale välja lahenduse.
709 Kadri Koppel
26.01.17 Eesti Ekspress
Maikeni laulukool võib rikkuda hääle Kaebaja leiab, et artiklis esitatakse tema kohta süüdistusi, kuid neid ei tõendata. Kaebaja leiab, et artikkel sisaldab eksitavaid ja halvustavaid väiteid. Kaebaja ei ole rahul, et leht talle sisuliselt sõna ei andnud. Pressinõukogu otsus
Leht ei eksinud ajakirjanduseetika koodeksi vastu. Pressinõukogu hinnangul tuginetakse loos tunnustatud laulupedagoogidele ja nende ütlustes ei ole põhjust kahelda. Lisaks sai kaebaja võimaluse oma seisukohtade ja kommentaaride avaldamiseks, kuid seda ta ei teinud.
708 Urve Kaur
20.01.17 Postimees
Kinnipidamiskeskus maadleb piire kompavate asukatega Kaebaja leiab, et artiklis on eksitavat ja moonutatud infot ning uudised, arvamused ja oletused on segamini. Kaebaja ei ole rahul, et artikkel sisldab infot konkreetsete inimeste tervisliku seisundi kohta. Pressinõukogu otsus
Postimees ei ole rikkunud ajakirjanduseetika koodeksit. Kogu artikli kontekstis ei oma psühholoogi puudutav lause sellist tähtsust, et juhtunust pikemalt kirjutada või kaebaja kommentaari võtta. Lisaks pärineb info kinnipidamiskeskuse juhi sõnadel, milles ei olnud toimetusel põhjust kahelda, sest kinnipidamiskeskuse juht vastutab kõige keskuses toimuva eest.
707 Anonüümne menetlus (kaebajate isikud on Pressinõukogule teada)
10.01.17 TV3
Kuuuurija Kaebajad ei ole rahul, et saatelõigus on avaldatud nende nimed ja valeinfo ametite kohta ning et neid käsitleti avaliku elu tegelastena. Kaebajate hinnangul sisaldab saatelõik eksitavat ja valeinfot. Pressinõukogu otsus
TV3 ei rikkunud saates „Kuuuurija“ ajakirjanduseetika koodeksit. Pressinõukogu leiab, et kaebajatele püüti sõna anda, kuid nad keeldusid teadlikult. Pressinõukogu on seisukohal, et kuna kaebajad osalesid kakluses, mis lõppes surmaga, siis oli loo vastu avalik huvi ja nende identifitseerimine põhjendatud.
706 Heiki Tuul
09.01.17 Eesti Ekspress
Eliitkoolis puhkes koolidirektori ja lapsevanemate vaheline kodusõda Kaebaja ei ole rahul, et leht kasutas luba küsimata ja teadmata tema tsitaati. Samuti ei ole kaebaja rahul, et tema nimi kirjutati valesti. Pressinõukogu otsus
Leht rikkus ajakirjanduseetika koodeksi punkti 4.10., mis näeb ette, et tsitaatide kasutamisel originaalist erinevas kontekstis tuleb olla ettevaatlik. Sama punkt ütleb, et eksitusohtlik montaaþ olgu varustatud asjakohase märkega. Pressinõukogu hinnangul jätab artikkel mulje, nagu oleks Heiki Tuulega artikli tarbeks räägitud, kuigi tsiteeritu pärines lapsevanemate siselistist. Pressinõukogu leiab, et toimetus oleks pidanud kaebajalt tsitaadi ja nime avaldamise osas nõusoleku küsima.